open-index/open-wikipedia-markdown huggingface dataset:
Xi'an

**Xi'an** (chinesi: 西安) es un cité in China. It es situat in li centre del Popul Republica China e es li cité capital del provincia Shaanxi.

Li cité have  7.135.000 (2018) habitantes e un area de 1088 quadrat-kilometres. Secun li númere de habitantes Xi'an es li decesim max grand cité de China.

Xi'an esset li unesim cité capital del Imperia China in li Dinastie de Qin sub li nómine *Chang’an*.

Un special turistic atration es li mur del cité quel esset restaurat. Li cité es li sede del Universitá de Nord-West China.
Franziska Giffey

**Franziska Giffey** (nascet quam *Franziska Süllke*) es un féminin politico de Germania. Ella nascet li 3-im de may 1978 in Frankfurt (Oder) e esset borgomastro de Berlin inter li 21-im de decembre 2021 e li 27-im de april 2023. Desde li 27-im de april 2023 ella es ministre por economie, energie e firmas. Franziska Giffey es membre del Socialdemocratic Partise de Germania e esset ministre de Germania por familie, old homes, féminas e yunesse inter 2018 e 2021.  In li junio 2021 ella perdit su academic gradu quam doctor pro que it devenit clar que su dissertation esset un plagiate.

## Personal e professional vive
Franziska Giffey nascet quam Franziska Süllke in Frankfurt (Oder) e adultijat in Briesen in li German Democratic Republica. Franziska Giffey comensat studiat anglesi e francesi por devenir instructora, ma ella ne posset finir li studie pro sanitari causes. Pos to ella studiat administrativ jure in Berlin inter 1998 e 2001 e europan administrativ gerentie.

Inter 2003 e 2005 Franziska Giffey laborat in li representation de Berlin che li Europan Union e 2005 che li Parlamentari Assemblé del Consilie de Europa. Inter 2004 e 2009 ella laborat quam docente al Academie por Administration de Berlin.

Ella es maritat con li veterinnario Karsten Giffey e li cuple have un filio.

## Political cariera
* 2007 Franzisaka Giffey devenit membre del Socialdemocratic Partise de Germania.
* 2015-2018 Franziska Giffey esset borgomastro del District Neukölln in Berlin.
* 2018-2021 Franziska Giffey esset Ministre por familie, old homes, féminas e yunesse de Germania in li guvernament de Angela Merkel, ma perdit li oficie pro li afere pri li plagiate de su dissertation.
* 2020 Franziska Giffey es electet quam  presidente del Socialdemocratic Partise de Germania de Berlin juntmen con Raed Saleh.
* 2021 Franziska Giffey devenit li 21-im de decembre 2021 borgomastro de Berlin e esset electet in li parlament de Berlin.
* 2021-2023 Franziska Giffey esset borgomastro de Berlin inter li 21-im de decembre 2021 e li 27-im de april 2023. 
* 2023 Franziska Giffey devenit in li guvernament del nov borgomastro Kai Wegner ministre (senatora) por economie, energie e firmas de Berlin.
Zhanaozen

**Zhanaozen** es un cité in Kazakstan. It es situat in li sud-west del land e esset nominat til li annu 1993 *Novy Uzen*. Zhanaozen apartene al Mangystau Region e es situat in li desert sur li peninsul Mangyshlak.

Li cité have 147.962 (2018) habitantes e un area de 516 quadrat-kilometres.

Zhanaozen es li centre del petroleo-industrie de Kazakstan. In li may 2011 e in li januar 2022 evenit violent demonstrationes in Zhanaozen contra li guvernament.
Aktau

**Aktau**, anc scrit Aqtau, es un cité in Kazakstan. It es situat in li sud-west del land al costa del Caspian Mare. Li cité esset nominat inter 1964 e 1991 Shevchenko. Aktau apartene al Mangystau Region e es situat in li desert sur li peninsul Mangyshlak. Li hodial nómine Aktau significa *blanc monte*.

Li cité have 199.644 (2018) habitantes e un area de 77 quadrat-kilometres.

Aktau esset fundat in li annu 1961 quam centre den nuclear industrie e esset cludet por extranos til li fine del Soviet-Union in li annu 1991. Li centre nucleari de Aktau esset cludet in li annu 2001, ma nu it hay un projecte por un reactor de atomic energie in li cité. Hodie li petroleo-industrie have un grand importantie por li economie del cité.

Aktau have un grand portu al costa del Caspian Mare. In li januar 2022 evenit violent demonstrationes in Aktau contra li guvernament.
Sidney Poitier

**Sidney L. Poitier** esset un actor e director de filmes de television e de cinemá de USA e Bahamas. Il nascet li 20-im de februar 1920 in Miami, Florida e morit li 6-im de januar 2022 in Los Angeles, California. Quam unesim afro-american actor Sidney Poitier ganiat in li annu 1964 li Oscar-premie.

Sidny Poitier esset activ quam actor inter li annus 1946 e 2009. Li max famosi filmes in queles il ludet quam actor esset To Sir, with Love; Guess Who's Coming to Dinner, and In the Heat of the Night in li annu 1967. Li tema de su filmes esset sovente li relationes inter li diferent rasses in li USA.

Sidney Poitier anc esset un activist por li yures del afro-americanes in li USA. Sidney Poitier anc havet li civitá de Bahamas e esset ambassador de Bahamas in Japan inter 1997 e 2007 e inter 2002 e 2007 li ambassador de Bahamas che li UNESCO.

Sidney Poitier anc esset activ quam director de filmes.

Sidney Poitier esset duvez maritat e havet six infantes. Inter 1950 e 1965 il esset maritat con Juanita Hardy e desde 1976 con li actoressa Joanna Shimkus. Li actoressa Sydney Tamiia Poitier es li filia de Sidney Poitier e Joanna Shimkus.

Sidney Poitier morit li morit 6-im de januar 2022 in li etá de 94 annus.
Denzel Washington

**Denzel Washington** es un actor e director de filmes de television e de cinemá de USA. Il nascet li 28-im de decembre 1954 Mount Vernon, New York.
David Sassoli

**David Maria Sassoli** esset un politico de Italia. Il nascet li 30-im de may 1956 in Firenze e morit li 11-im de januar 2022 in Aviano. David Sassoli esset membre del Democratic Partise (Italia) e inter 3-im julí 2019 til 11-im de januar 2022 presidente del Europan Parlament.

## Personal e professional vive
David Sassoli studiat political scientie in Firenze e laborat quam jurnalist. Il comensat che varie jurnales, ma changeat al television. Ta David Sassoli anc laborat quam jurnalist e raportat mult pri li organisationes criminal quam li mafia. 

David Sassoli morit li 11-im de januar 2022 pro un maladie del imun-sistema in li etá de 65 annus.

David Sassoli esset maritat con Alessandra Vittorini e li cuple havet du infantes.

## Political cariera
* 2009 David Sassoli es electet por li Democratic Partise (Italia) in li Europan Parlament. Il esset li prim candidate de ti partise in li electiones.
* 2009-2022 Membre del Europan Parlament.
* 2019-2022 David Sassoli esset li presidente del Europan Parlament inter li 3-im julí 2019 til li 11-im de januar 2022.
Roberta Metsola

**Roberta Metsola Tedesco Triccas** es un feminin politico de Malta. Il nascet li 18-im de januar 1979 in  Sant Julian's e es desde li 18-im de januar 2017 li unesim vice-presidente del Europan Parlament. Roberta Metsola es membre del cristan-democratic Partit Nazzjonalista e devenit li 11-im de januar 2022 temporari presidente del Europan Parlament pro li morte de David Sassoli. Li 18-im de januar 2022 Roberta Metsola esset electet oficialmen quam presidente del Europan Parlament. Ella es pos Simone Veil e Nicole Fontaine li triesim fémina in ti oficie.

## Personal e professional vive
Roberta Metsola studiat jurisprudentie al Universitá de Malta e ella laborat quam avocate. Ella es specialist por europan jure.

Roberta Metsola es desde li annu 2005 maritat con Ukko Metsola e li cuple have quar infantes.

## Political cariera
Roberta Metsola es activ desde su yunesse in li cristan-democratic Partit Nazzjonalista. Ella esset tre activ por li membritá de Malta in li Europan Union.
* 2013 Roberta Metsola devenit membre del Europan Parlament
* 2017 Roberta Metsola es electet li 18-im de januar 2017 quam unesim vice-presidente del Europan Parlament.
* 2022 Roberta Metsola devenit li 11-im de januar 2022 pro li morte de David Sassoli temporarimen presidente del Europan Parlament e li 18-im de januar 2022 ella esset electet quam oficial nov presidente del Europan Parlament.
Marlene Dietrich

**Marlene Dietrich** (nascet quam * Marie Magdalene Dietrich*) esset un famosi actor e cantatora de Germania, qui emigrat al USA. Ella nascet li  27-im de decembre 2001 in Berlin e morit li 6-im de may 1992 in Paris). Ye li annu 1939 Marlene Dietrich devenit un cive del USA. Ella combattet li dictatura del nationalsocialisme in Germania.

Li cariera de Marlene Dietrich comensat quam actoressa de teatre in Berlin in li annus 20 del 20-im secul. Ella devenit internationalmen famosi per li film Der Blaue Engel (Li Blu Ángel) de Josef von Sternberg in li annu 1930. Pos to Marlene Dietrich continuat su cariera in Hollywood in li USA. Ella ludet in mult filmes ta. Durant li Duesim Guerre Mundal esset activ in li USA in li resistentie contra li nationalsocialistic Germania.

In li annu 1950 Marlene Dietrich esset plu e plu activ quam cantatora. In li annu 1961 ella ludet in su ultim grand film Judgment at Nuremberg. Pos su ultim film 
Schöner Gigolo, armer Gigolo in li annu 1979 Marlene Dietrich retirat se del publica a su apartment in Paris. Ella havet problemas de alcoholisme. Marlene Dietrich morit in li etá de 90 annus in Paris.

Marlene Dietrich esset maritat inter 1923 til 1984 con Rudolf Sieber qui morit in li annu 1984. Li cuple havet un filia.
José Saramago

**José Saramago** (nascet quam José de Sousa Saramago) esset un autor e poet de Portugal. Il nascet li 16-im de novembre 1922 in Azinhaga e morit li 18-im de junio 2010 in Tías sur li insul Lanzarote in Hispania. Il ganiat li Nobel Premie de litteratura in li annu 1998.

José Saramago esset activ quam autor inter 1947 til su morte in li annu 2010.

José Saramago esset duvez maritat e havet un infante.

## Ovre
José Saramago scrit romanes, dramas, teatrages, racontas, poemas, esayes e cronicas.
Bob Saget

**Robert Lane** "**Bob**" **Saget** es un actor del Unit States de America. II nascet li 17-im de may 1956 in Philadelphia.
Alihan Smaiylov

**Alikhan Askhanuly Smaiylov** (kazakesi: Әлихан Асқанұлы Смайылов) es un politico de Kazakstan. Il nascet li 18-im de decembre 1972 in Almaty e es desde li 11-im de januar 2022 li prim-ministre de Kazakstan. Alihan Smaiylov es un membre del partise Nur Otan. 

## Personal e professional vive
Alihan Smaiylov studiat matematica in Almaty e public administration in Almaty. Pos su studie il laborat in li administration del state. Inter 1996 e 1998 Smaiylov esset vice-director del Departement del agentura del national statistica e inter 1999 e 2003 il esset director de ti agentura.

Alihan Smaiylov es maritat e have du infantes.

## Politcal cariera
* 2003 Vice-ministre por externi aferes de Kazakstan.
* 2006-2007 Vice-ministre por financies de Kazakstan.
* 2008 Vice-ministre por externi aferes de Kazakstan.
* 2009 Presidente del agentura por statistica de Kazakstan.
* 2015 Consiliero del presidente Nursultan Nazarbayev.
* 2018-2022 Ministre por financies de Kazakstan
* 2019-2022 Unesim vice-prim-ministre de Kazakstan.
* 2022 Alihan Smaiylov devenit li 11-im de januar 2022 pos li demission de Asqar Manin prim-ministre de Kazakstan.
Teorie de conspiration

Un **teorie de conspiration** es un explication de un eventu o situation quel invoca un conspiration par gruppes sinistri e potent, frequentment con motivationes politic, quande altri explicationes es plu probabil. Li term have un connotation negativ, implicant que li appelle a un conspiration es fundant sur prejudicie o evidentie ínsufficient. Un teorie de conspiration no es lu mem que un conspiration; vice, it refere a un conspiration hypotetic con characteristics specific, quam un oppossition al consentiment dominant inter ta persones (quam scientistes o historicos) que es qualificat por evaluar su acuratesse.
Herbert Achternbusch

**Herbert Achternbusch**, nascet quam Herbert Schild, esset un film-director scritor, actor e pictor de Germania. Il nascet li 23-im de novembre 1938 in München e morit in li januar 2022. Achternbusch esset conosset pro su avangardistic e absurd filmes.

Herbert Achternbusch studiat arte in München, ma comensat quam autor e pos to anc quam film-director. Su avangardistic filmes have un absurd humor.

Herbert Achternbusch esset activ quam film-director inter 1971 e 2002.

Herbert Achternbusch havet six infantes, su filia Naomi Achternbusch (nascet in li annu 1984) es activ quam actoressa.
Noha

Un **noha** (persian نوحه, urdu نوحہ, transliteration nūḥa/nawḥa, azerbaidjanesi Növhə/Нөвһә/نؤوهه) , quande interpretat secunde li punctu de vide shiiste, es un elegie pri li tragedie de Husayin ibn Ali in li Battallie de Karbala.

Li marsiya e li noha have li medie historic e social del cultures persian e arabic pre-islamic. Lu sibpartes del marsiya es nominat noha e soaz quel significa lamentation. It es generalmen un poema de lamentation. Li lamentation es un parte central del litteratura del adherentes e devotes del shiisme.

Li tradition de cantar elegies a Hussain e al tragedie de Karbala ne es limitat al poetes de lingue arabic. In urdu, quelc poetes quam Mir Anis e Mirza Dabeer ha contribuet a ti-ci genere. 

## Referenties
Szeged

**Szeged** es un cité in li sud de Hungaria. It es situat al frontiere con Serbia e Rumania in li sud del land in li region Dél-Alföld e it apartene al districte Csongrád-Csanád. Li fluvie Tisza flue li cité.

Li cite have 160.766 (2019) habitantes e un area de 280,84 quadrat-kilometres. Secun li númere Szeged es li triesim max grand cité de Hungaria.

Desde li annu 1273 it apartene a Hungaria e desde li annu 1921 Szeged have un universitá. Szeged es un centre del nutriment-industrie.

## Sport
Li handball-club SC Pick Szeged have su hem in li cité. It ganiat quarvez li championatu de Hungaria e lude in international competitiones de handball.
Debbie Reynolds

**Debbie Reynolds** (nascet quam Mary Frances Reynolds) esset un actoressa, dansera e cantatora de USA. Ella nascet li 1-im de april 1932 in El Paso (Texas) e morit in li etá de 84 annus li 28-im de decembre 2016 in Los Angeles, California.

Debbie Reynolds esset quam actoressa activ inter li annus 1948 e 2016. Ella devenit famosi per in li musical-film Singin' in the Rain in quel ella ludet li rol de Katie Selden. In li annu 1959 ella publicat su unesim album de musica.

Debbie Reynolds esset trivez maritat. Inter 1955 e 1959 ella esset maritat con Eddie Fisher. Ella havet un filia Carrie Fisher e un filio Todd Fisher.
Ali

**Ali ibn Abi Talib** (arabic علي بن أبي طالب; c. 600 - 28 de januar 661) esset li cusino, belfilio e companior del profeta islamic Muhamad. Il governat quam li quaresim calif de 656 til su assassination in 661. Il es li person religiosi principal in li shiisme quam li unesim imam shiiste e anc un del figures central del sunnisme quam li quar del califes "corectmen guidat" (*rashidun*). Il esset li filio de Abu Talib e Fatimah bint Asad, li marito de Fatima, e li patre de Hasan, Husayn, Zaynab e Umm Kulthum.
Gene Kelly

**Gene Kelly** con plen nómine Eugene Curran „Gene“ Kelly esset un actor, danser, film-director e cantator de USA. Il nascet li 23-im de august 1912 in Pittsburgh, Pensilvania e morit li 2-im de februar 1996 in Beverly Hills, California.

Gene Kelly esset quam actor activ inter li annus 1938 e 1996. Il devenit famosi per in li musical-filmes Singin' in the Rain in quel il ludet li rol de Donald Lockwppd in li annu 1952 e in An American in Paris in li annu 1951. Gene Kelly esset anc famosi per su atletic stil de dansa.

Debbie Reynolds esset trivez maritat e havet tri infantes.
Jalal-Abad

**Jalal-Alad** (Kirgizi: Жалалабат) es un li triesim max grand cité de Kirgizistan. It es situat in li sud -west del land al frontiera con Uzbekistan in li fine del  Fergana Valley in li Region Jalad-Abad de quel it es. Ye li 10-im de septembre 2025 li nomine del cité esset changeat a Manas per un decrete del presidennte por honorar li national epopé de Kirgizistan

Jalal-Abad have 123.239 (2020) habitantes e un area de 88 quadrat-kilometres. 

Jalad-Abad es situat al Via del Seta. Li cité have un tradition quam station balneari. In li Soviet-Union Jalad-Abad esset famosi pro su fontes del mineral aqua e pro su sanatorias.
Percy Liza

**Carlos Percy Liza Espinoza** es un péruane football-lusor. Il nascet li 10-im de may 2000 in Chimbote. 

## Cariera quam sportist

### Clubes

* 2019– Sporting Cristal
Islam shiiste

Li **islam shiiste** es li duesim branche del islam. It opine que li islamic profete Muhamad designat Ali ibn Abi Talib quam su successor e li Imam (ductor spiritual e political) post le, probabilmen post li eventu de Ghadir Kuhmm, ma it esset impedit de successar Muhamad quam li ductor del muslimes quam resultat del selection fat par quelc del altri companes de Muhamad in Saqifah. Ti-ci punctu de vide constrasta con quel del islam sunniste, de qui li adherentes crede que Muhamad ne selectet un successor ante su morte e considera Abu Bakr, qui esset nominat califa par un gruppe de muslimes plu old in Saqifah, por esser li unesim califa post Muhamad. Li adherentes del islam shiiste es nominat muslimes shiiste, o shiistes.

Li islam shiiste es fundat sur un hadiz pri li declaration de Muhamad in Ghadir Khumm. Li shiistes crede que Ali devet haver esset lu successor de Muhammad quam li ductor spiritual political. Ti-ci credentie developad al concepte de Imamah, li idé que certe descendentes de Muhamad, li Ahl al-Bayt, es li corect ductores o Imames, que, li shiistes crede que possede autoritá spiritual e political special super li communité muslim. Etsi it hay mult subsectes shiiste, li islam shiiste modern ha esset dividet in du gruppes principal: li Deciduistes e li Ismailistes, de inter queles li Deciduistes es li max grand e influential gruppe inter li shiistes.

Li islam shiiste es li duesim max grand branche del islam, al quel inter li 10 e li 15% del muslimes es adheret. Li shiisme deciduiste es li max grand branche del islam shiiste, contenente circa li 85% de omni muslimes shiiste.
Dina Shihabi

**Dina Shihabi** (arab: دينا الشهابي) es un actoressa de Saudi Arabia, qui labora in li Unit States de America. Ella nascet li 22-im de septembre 1989 in Riad (Saudi Arabia). Su patre es de norvegian e |pakistanian orígine e su matre adultijat in Francia, ma es de palestinian orígine.

Dina Shhbabi adultijat in Riad, Beirut e Dubai. In li annu 2007 ella translocat a New York e aprendet al American Academy of Dramatic Arts. Dina Shihabi comensat laborar quam actoressa e dansera de teatre. Desde li annu 2010 ella es activ quam actoressa in filmes. Ella studiat acter quam actoressa in New York. In li annu 2022 Dina Shihabi ludet li cardinal rol de *Melody Pendras* in li misterie-serie de Netflix Archive 81.
Uwe Witt

**Uwe Witt** es un politico de Germania. Il nascet li  1-im de octobre 1959 in Witten e es desde li annu 2017 membre del parlament de Germania. Inter 2017 e 2021 il representat li Alternative por Germania in li parlament, ma il abandonat ti partise e devenit in li januar 2022 membre del German Partise del Centre. Witt abandonat li German Partise del Centre in li august 2022, pro que il esset contra li membritá del ex-presidente del Alternative por Germania Jörg Meuthen in li German Partise del Centre. In li decembre 2024 Uwe Witt devenit del partise Alliantie Germania.

## Personal e professional vive
Uwe Witt fat un aprentisage quam serrurero che li interprese Thysssen Stahl. Il studiat tecnica inter 1985 e 1989 in Dortmund. Pos su studies Uwe Witt devenit un índependent interprensor e havet tri firmas.

## Political cariera
* 2013-2021 Uwe Witt esset membre del dextri Alternative por Germania. Il esset membre del moderat fraction del partise.
* 2017 Uwe Witt es electet in li parlament de Germania por li Alternative por Germania.
* 2021 Uwe Witt es denov electet in li parlament de Germania por li Alternative por Germania, ma abandonat ti partise li ye li fine del decembre 2021.
* 2022 Uwe Witt devenit membre del cristian-conservative partise German Partise del Centre e representat ti partise in li parlament de Germania inter januar e august 2022. In li august 2022 Witt abandonat li German Partise del Centre.
* 2024 Uwe Witt devenit in li decembre 2024 membre del liberal-conservativ partise Alliantie Germania.

## Referenties
Alexia Putellas

**Alexia Putellas Segura** es un professional football-lusora de Hispania. Ella nascet li 4-im de novembre 1994 in Mollet del Vallè e desde li annu 2012 ella lude por li FC Barcelona e desde li august 2012 ella lude por li national selection de football por féminas de Hispania. In li annu 2021 ella devenit li international féminin football-lusora del annu.

Alexia Putellas ganiat con su club FC Barcelona quin vez li championatu de Hispania e in li seson 2020/2021 li UEFA Liga del Championes del Féminas.

Alexia Putellas lude in li ofensive  e ella es 173 centimetres alt. Ella origina de Catalonia e ludet mem unvez por li national selection de football por féminas de Catalonia.

## Clubes
Alexia Putelles ludet por la clubes
* 2010-2011 Espanyol Barcelona
* 2011–2012 UD Levante
* 2012–  FC Barcelona 

## National selection de football por féminas de Hispania
* 2013 til nu 93 ludes e 23 goles (til novembre 2021)
Meat Loaf

**Meaf Loaf**, nascet quam Marvin Lee Aday, esset un musico del USA. Il nascet li 27-im de septembre 1947 in Dallas, Texas (USA) e morit li 20-im de januar 2022. Meat Loaf devenit famosi quam cantator de hard rock musico e ballades. Il esset activ quam cantator inter 1968 e 2022. Il vendit circa 100 milliones discos. Meat Leaf esset famosi per su energic concertes.

Meaf Loaf ludet in 65 filmes e devenit famosi quam actor per li film The Rocky Horror Picture Show in li annu 1975 in quel il ludet li rol de *Eddie*.

Meat Loaf esset duvez maritat. Inter 1978 e 2001 il esset maritat con Leslie G. Edmonds. Li cuple havet un filia Amanda Adax qui labora quam actoressa. Il adoptet li filia de Leslie G. Edmonds Pearl. In li annu 2008 Meat Loaf maritat Deborah Gillespie.

Meat Loaf anc esset politicalmen activ e il suportat li ex-president Donald Trump.
Mario Czaja

**Mario Czaja** es un politico de Germania. Il nascet li 22-im de septembre 1975 in Ost-Berlin (German Democratic Republica e esset inter li 22-im de januar 2022 e li 12-im de julí 2023 general-secretario del Cristan Democratic Union de Germania. Inter li 24-im de novembre 2011 e li 8-im de decembre 2016 Mario Czaja esset ministre de sanitá e social aferes de Berlin. Il esset membre del parlament de Germania inter 2021 e 2025.

## Personal vive
Mario Czaja studiat pos un aprentisage economie in Wildau. Il laborat in diversi firmas.

Desde li annu 2018 il es president del organisation del German Rubi Cruce in Berlin.

Mario Czaja es maritat e have un filia.

## Politica cariera
* 1995-1999 Mario Czaja esset membre del parlament del District Marzahn-Hellersdorf.
* 1999-2021 Mario Czaja esset membre del parlament del land Berlin por li Cristan Democratic Union de Germania.
* 2011-2012 Ministre por justicie e protection del consumpteres de Berlin.
* 2011-2016 Mario Czaja esset inter li 24-im de novembre 2011 e li 8-im de decembre 2016 ministre de sanitá e social aferes del federal land Berlin.
* 2021 Mario Czaja es directmen electet in li parlament de Germania. Il victet in li District Marzahn-Hellersdorf.
* 2021-2025 Mario Czaja esset membre del parlament de Germania.
* 2022 Mario Czaja es electet li 22-im de januar 2022 quam general-secretario del Cristan Democratic Union de Germania. Li nov presidente del Cristan Democratic Union de Germania Friedrich Merz proposit le.
* 2022-2023 Mario Czaja esset general-secretario del Cristan Democratic Union de Germania.
* 2023 Friedrich Merz demisset Mario Czaja ye li 12-im de julí 2023 e remplazzat le per Carsten Linnemann.

## Politica
Mario Czaja es un representante del levul parte del Cristan Democratic Union de Germania. Il mem proposit un coalition con li extrem levul-populist partise Die Linke. Quam general-secretario del Cristan Democratic Union de Germania il restat sen grand profil e esset remplazzat pos 18 mensus per li plu conservativ politico Carsten Linnemann.
Max Otte

**Max Otte** es un politico, economist e autor de Germania. Il nascet li  7-im de octobre 1964 in Plettenberg e esset inter li may 2021 e li januar 2022 li presidente del Werteunion, quel esset organisation del dextri-conservativ membres del Cristan Democratic Union de Germania. Benque Max Otte esset un membre del Cristan Democratic Union de Germania, il acceptat li candidatura del dextri partise Alternative por Germania quam federal presidente de Germania in li annu 2022. Pro to li Cristan Democratic Union de Germania desira excluder Max Otte ex li partise. Ye li 20-im de januar 2024 Max Otte abandonat su membrité in li partise Union de Valores.

## Personal e professional vive
Max Otte nascet quam Matthias Otte. Il changeat su nómine a Max Otto pos li morte de su patre Max Otte in li annu 1983. Inter 1983 e 1989 Max Otte studiat economie e political scientie in Köln. Il studiat un annu in Washington, D.C.. Pos su studies Max Otte laborat quam consiliero in diversi firmas e international organisationes. Il laborat anc quam professor de universitás in Worms, Graz e Erfurt por economie.

Max Otte es anc activ quam autor e publicist e publicat diversi libres pri economic temas.

## Political cariera
* 1991 Max Otte devenit membre del Cristan Democratic Union de Germania. Il es un membre del conservativ-dextri fraction in li partise.
* 2018-2021 Max Otte esset presidente del comité del curatores del Desiderius-Erasmus-Fundation.
* 2021 Max Otte es electet in li may 2021 quam presidente del Werteunion.
* 2021-2022 Presidente del Werteunion
* 2022 Max Otte acceptat esser li candidate del del dextri partise Alternative por Germania quam federal presidente de Germania. Pro to li Cristan Democratic Union de Germania comensat li processu de exclusion de Otte ex li partise.
* 2023 Max Otte abandonat in li partise Union de Valores (Werteunion)
Malabo

**Malabo** es li cité capital de Equatorial Guinéa. It es situat in li nord del insul Bloko, quel es situat in li Atlantic Ocean.

Malabo have circa 297.000 (2018) habitantes e un area de 21 quadrat-kilometres. 

Li cité esset fundat in li annu 1827 con li nómine Santa Isabel. Desde li annu 1973 it have li nómine Malabo. Malabo es li max old cité del Equatorial Guinéa, ma li guvernament de Equatorial Guineá constructe un nov cité capital con li nómine Ciudad de la Paz.

Malabo es li economic e cultural centre del Equatorial Guinéa. It have un international aeroportu e un portu al costa del Atlantic Ocean. Li universitás National University of Equatorial Guinea (UNGE) e National Distance Education University (UNED) have su sede in Malabo.
Julie Christie

**Julie Frances Christie** es un actoressa del Reyatu Unit. Ella nascet li 14-im de april 1941 in Chabua, Assam (India) e devenit famosi in li annus 60s e annus 70s del 20-im secul per filmes quam Darling (1965), Doctor Shivago (Film) (1965), Fahrenheit 451 (1966), Far from the Madding Crowd (1967), Petulia (1968), The Go-Between (1971), McCabe & Mrs. Miller (1971), Don't Look Now (1973), Shampoo (1975) e Heaven Can Wait (1978).

Julie Christie recivet li Oscar-premie pro su rol in li film Darling in li annu 1965. Ella esset activ quam actoressa inter 1957 e 2012 e pos to anc in li annu 2018. In li annu 2004 Julie Christie aparit in un del Harry Potter-filmes.

Julie Christie es maritat con li jurnalist Duncan Campbell.
Hradec Králové

**Hradec Králové** (german: Königgrätz) es un cité de Tchekia. It es situat in li nordost del land in li historic region Bohemia e apartene a  Region Královéhradecký kraj. Hradec Králové es situat al confluentie del fluvies Elbe e Orlice.

Hradec Králové have  92.683 (2021) habitantes e un area de 105.69 quadrat-kilometres. 

Li cité esset fundat in li annu 1225. In li medievie Hradec Králové esset li unesim cité quel suportat li religiosi movement de Hussites. In li annu 1866 evenit li Battallie de Königgrätz inter Austria e Prussia in li cité.

## Sport
Li hockey sur glacie-club Mountfield HK have su hem in Hradec Králové. Mountfield HK lude desde li annu 2013 in li Extraliga, quel es li max alt liga de hockey sur glacie in Tchekia.
Ashleigh Barty

** Ashleigh Barty** es un ex-professional ténnis-lusora de Australia. Ella nascet li 24-im de april 1996 in Ipswich (Queensland) e esset inter li junio 2019 e li marte 2022 con un interruption de quar semanes. ye li rang número 1 in li ténnis rang-liste mundal del WTA. Ashleigh Barty ganiat tri Grand-Slam-torneys: Paris 2018, Wimbleton 2021 e Melbourne 2022.
 
Ashleigh Barty devenit in li annu 2010 un professional ténnis-lusora. In li annu 2014 e 2015 ella fat un pause del professional ténnis-sport e esset activ quam professional cricket-lusora. Til li januar 2022 Ashleigh Barty ganiat 14 WTA e 4 ITF-torneys.

Ashleigh Barty esset anc successosi in li duple. Ella ganiat in li duple li Grand Slam-torney in New York 2018 juntmen con CoCo Vandeweghe. In li Olimpic Ludes 2021 in Tokyo Ashleigh Barty ganiat li medallie de bronze in li mixtet duple. Li 23-im de marte 2022 Ashleigh Bartly anunciat surprisantmen li fine de su cariera professional quam ténnis-lusora.

Ashleigh Barty es 1,66 metres alt e su chefs de exercition esset Craig Tyzzer e Jason Stoltenberg.
Ricarda Lang

**Ricarda Lang** es un féminin politico de Germania. Ella nascet li 17-im de junio 1994 in in Filderstadt e esset inter li 29-im de januar 2022 e li 16-im de novembre 2024 co-presidente de radical ecologic levul partise Alliantie'90/Li Verdes con Omid Nouripour. Ricarda Lang es un representante del radical levul e extrem feministic fraction del partise Alliantie'90/Li Verdes.

## Personal e professional vive
Ricarda Lang esset educat solmen de su matre. Su patre es li sculptor Eckart Dietz.

Ricarda Lang finit li gimnasium in Nürtingen. Ella comenciat studiar jurisprudentie in Heidelberg e continuat li studie in Berlin. In li annu 2019 ella abandonat su studie sin academic gradu e devenit professional politico del partise Alliantie'90/Li Verdes.

Ricarda Lang declarat se quam bisexual.

## Political cariera
* 2012 Ricarda Lang devenit membre del Verdi Yunesse quel es organisation de yunesse del radical ecologic levul partise Alliantie'90/Li Verdes.
* 2014-2015 Presidente del organisation Campusgrün quel es li organisation del partise Alliantie'90/Li Verdes del studiantes.
* 2015 Membre del presidentie del Verdi Yunesse.
* 2017-2019 Presidente del Verdi Yunesse.
* 2019-2022 Ricarda Lang esset vice-presidente del partise Alliantie'90/Li Verdes.
* 2020 Ricarda Lang candidat sin successe por li Europan Parlament.
* 2021 Ricarda Lang es electet in li parlament de Germania por li partise Alliantie'90/Li Verdes.
* 2022 Ricarda Lang esset electet li 29-im de januar 2022 quam co-presidente del partise Alliantie'90/Li Verdes con Omid Nouripour.
* 2022-2024 Ricarda Lang esset juntmen con Omid Nouripour co-presidente del partise Alliantie'90/Li Verdes inter 29-im de januar 2022 e 16-im de novembre 2024.
* 2024 Ricarda Lang declarat ye li 25-im de septembre 2024 pro un serie de mal resultates in electiones al parlamentes del países federal su demission quam presidente del partise.

## Politica
Ricarda Lang egardat quam representante del radical levul e radical feminist fraction in li partise Alliantie'90/Li Verdes.

## Referenties
Conakry

**Conakry** es li cité capital e max grand cité de Guinea. It es situat in li west del land al costa del Atlantic Ocean.

Conakry have 1.660.973(2020) habitantes e un area de 450 quadrat-kilometres. 

Conakry esset un village de piscatores til Francia ocupat it in li annu 1887 e creat un cité ex li village. In li annu 1890 Conakry devenit li cité del colonia Frances-Guinea e desde li annu 1958 it es li cité capital del índependent state Guinea.

Conakry es anc li economic centre del land. It have un international aeroportu e un portu al costa del Atlantic Ocean. Desde li annu 1963 Conakry have su propri universitá.
Andriy Melnyk

**Andriy Yaroslavovych Melnyk** (ukrainian: Андрій Ярославович Мельник) es un politico e diplomat de Ukraina. Il nascet li  7-im de septembre 1975 in Lviv e es desde li 20-im de decembre 2014 ambassador de Ukraina in Germania.

Andriy Melnyk studiat international relationes e jurisprudentie in Lviv e Lund (Svedia). Desde 1997 Andriy Melnyk labora por li ministerie de externi aferes de Ukraina. In li annu 2014 il esset vice-ministre in li guvernament de Petro Poroshenko.
Rafael Nadal

**Rafael Nadal Parera** es un professional ténnis-lusor de Hispania. Il nascet li 3-im de junio 1986 in Manacor sur li insul Mallorca. Rafael Nadal ja ganiat 21 Grand-Slam torneys, null altri ténnis-lusor ganiat plu Grand-Slam-titules.  Il ganiat in tot 90 ténnis-torney in li singulare e 11 in li duple.

Rafael Nadal esset til nu 209 semanes ye li rang número 1 in li ténnis rang-liste mundal del ATP. Ashleigh Barty ja ganiat tri Grand-Slam-torneys: 13 vezes Paris quarvez New York, duvez Wimbleton e duvez Melbourne. Ultra to Rafael Nadal ganiat du aure-medallies che li Olimpic Ludes. 
 
Rafael Nadal devenit in li annu 2001 un professional ténnis-lusor. Il ganiat quinvez con Hispania li Davis-Bocale.

Rafael Nadal es 1,85 metres alt e su chef de exercition es Marc Lopez. Rafael Nadal es maritat con María Francisca (Mery) Perelló Pascual desde li octobre 2019.

Ye li 10-im de octobre 2024 Rafal Nadal anunciat li fine de su cariera quam professional ténnis-lusor ye li fine del annu 2024.
Oberwiesenthal

**Oberwiesenthal** es un cité in Germania. It is situat in li sud de Saxonia al frontiere con Tchekia. Oberwiesenthal apartene al subdistricte Erzgebirgskreis. Li cité es situat in pede del monte Fichtelberg sur un altesse de 914 metres.

Oberwiesenthal es un populari destination de turisme e un centre del sport hivernal in li montania Erzgebirge.

Li cité have 2055 (2020) habitantes e un area de 40,03 quadrat-kilometres.
Ruslan Stefanchuk

**Ruslan Oleksiyovych Stefanchuk** (Руслан Олексійович Стефанчук es un politico de Ukraina. Il nascet in li 29-im de octobre 1975 in Ternopil e es desde li 7-im de 2021 li presidente del parlament de Ukraina Verkhovna Rada. Ruslan Stefanchuk es un membre del partise Servitor del Popul. 

## Personal e professional vive
Ruslan Stefanchuk studiat jurisprudentie in Khmelnytskyi. Pos su studies il laborat che su universitá. Stefanchuk docet in pluri universitás in Ukraina.

Ruslan Stefanchuk es maritat con Marina Sitaruk e li cuple have un filio e un filio.

## Political cariera
* 2019-2021 Membre del Verkhochna Rada e consiliero del presidente Volodymyr Zelensky e chef-ideologe  del partise Servitor del Popul.
* 2021 Ruslan Stefanchuk devenit li 7-im de octobre 2021 presidente del Verkhovna Rada.
Reform Neutral

**Reform Neutral** es un planlingue, creat in li annu 1912 de Waldemar Rosenberger. Reform Neutral esset developat de Rosenberger ex su lingue Idiom Neutral. Reform Neutral es mem plu naturalistic quam Idiom Neutral. Li autor de Interlingue Edgar de Wahl esset in constant contact con Waldemar Rosenberger e auxiliat le in li developament de ti-ci lingue.

In li annu 1912 Rosenbeger publicat li lingue. In su jurnal Progress il publicat til su morte in li annu 1915 quelc textus in Reform Neutral.

## Grammatica
### Articules
Li articul determinat es: el

Li articul índerminat es: un

## Textus
Li Patre nor in Reform Neutral:

*Nostr patr, qui es in ciel
Votr nómin essa sanctifiqued
votr regnia venia
votr volu essa facied 
quale in in cieli tale auque sur terr
Dona noi hodie nor nostr pan quotidian
e pardon nostr débiti
quale anque noi pardona nostr debitori
e no induca noi in tentation,
ma libera noi de maligne.
Cause votr es regnia, potence e glorie in seculi.
Amen
*

## Litteratura
* Rosenberger, Waldemar: Manual of the practical Universal Language Reform-Neutral. Zürich 1912.

## Ligamentes extern
* Manual of the practical Universal Language Reform-Neutral in li internet che archive.org
Đorđe Radulović

**Đorđe Radulović** (Ђорђе Радуловић) es un diplomat e politico de Montenegro. Il nascet li 31-im de august 1984 in Podgorica e esset inter li 4-im de decembre 2020 e 28-im de april 2022 ministre por externi aferes de Montenegro.

## Personal e professional vive
Đorđe Radulović studiat political scientie in Podgorica. Desde li annu 2011 il labora por li ministerie de externi aferes de Montenegro. Inter 2012 e 2014 Đorđe Radulović laborat quam docente al universitá de Donja Gorica.

## Political cariera
Đorđe Radulović ne es membre de un political partise.
* 2020 Đorđe Radulović devenit li 4-im de decembre 2020 ministre por externi aferes de Montenegro in li guvernament de Zdravko Krivokapić.
* 2020-2021 Ministre de externi aferes de Montenegro inter 4-im de decembre 2020 til 28-im de april 2022.
Umaro Sissoco Embaló

**Umaro Sissoco Embaló** es un politico e oficere de Guinea-Bissau. Il nascet in li 23-im de septembre 1972 in Bissau in li Districte Zhytomyr e es desde li 27-im de februar 2020 presidente del west-african state Guinea-Bissau. Inter 18-im de novembre 2016 til 16-im de januar 2018 Sissoco Embaló esset prim-ministre de Guinea-Bissau. Il es un membre del partise Madem G15. 

## Personal e professional vive
Umaro Sissoco Embaló studiat international relationes in Lisboa (Portugal) e political scientie in Madrid (Hispania). Il fat anc su doctoratu in international relationes in Madrid.

Umaco Sissico Embaló servit in li armé quam oficere e ascendet til li rang del general-brigadero.

Umaro Sissoco Embaló es maritat con Dinisia Reis Embaló.

## Political cariera
* 2016-2018 Umaro Sissoco Embaló esset prim-ministre de Guinea-Bissau inter 18-im de novembre 2016 til 16-im de januar 2018.
* 2019 Umaro Sissoco Embaló esset li candidate del partise Madem G15 por li electiones presidential e ganiat li electiones in li duesim rond con 54 percentes contra Domingos Simões Pereira.
* 2020 Umaro Sissoco Embaló devenit 27-im de februar 2020 presidente de Guinea-Bissau.
Aalst

**Aalst** es un cité in Belgia. It es situat in li region Flandria e apartene al Provincia Ost-Flandria e es li administrativ centre del Districte Aalst. Aalst es situat in li centre de Belgia inter Bruxelles e Gent.

Aalst have 87.332 (2019) habitantes e un area de 78,12 quadrat-kilometres. 

Aalst es un centre del textile-industrie e li cultivation de lupul lude un important rol por li economie del cité. It es famosi pro su birería e su bir.

Aalst es anc un centre del carnevale in Belgia.
Theresa Riess

**Theresa Riess** es un austrian actoressa de television e cantatora. Ella nascet in li annu 1994  e ludet li cardinal rol in li film de television Jeanny - das 5. Mädchen (*Jeanny li quinesim puella*) .

Theresia Riess studiat actoressa Cambridge e Berlin e filosofie in Vienna. Theresa Riess laborat quam actoressa del teatre in Berlin. Ella anc es activ quam cantatora de Jazz. Theresa Riess habita in Vienna.

## Filmografie
* 2021 Jeanny - Das fünfte Mädchen

## Ligamentes extern
* Internet-págine de Theresa Riess
Dubai

**Dubai** (arab: دبي) es un li max grand cité del Unit Arabic Emiratus e li cité capital del Emiratu Dubai. Dubai es situat in li nord del Unit Arabic Emiratus al costa del Persian Golfe.

Dubai have 3.551.926 (2023) habitantes e un area de 3885 quadrat-kilometres.

Dubai esset fundat in li 18-im secul quam micri village de piscatores. 

Hodie li cité es li political, economic e cultural centre del Emiratu Dubai. Dubai have li triesim max grand aeroportu del munde e li decesim max grand portu del munde. Inter 1-im de octobre 2021 e li 31-im de marte 2022 li exposition mundal Expo 2020 evenit in Dubai. Li eveniment esset ajornat pro li Corona-pandemie de 2020 al annu 2021.

Dubai es un tre popular destination de turisme. Li max alt edificie li munde, li Burj Khalifa, es situat in Dubai.
Zhangjiakou

*'Zhangjiakou* (chinesi:  张家口) es un cité in China. It es situat 100 kilometres nord del citá capital Beijing. Zhangjiakou apartene al provincia Hebei. Li cité es situat al fluvie Sanggan He.

Li europan nómine del cité es Kalgan. In Zhangjiakou li montanias Heng Shan, Taihangshan e Yanshan collide.

Li tot area de Zhangjiakou have 4.118.908 (2020) habitantes, ma in li urban area habita circa un million habitantes. Li tot area de Zhangjiakou have 36.766 quadrat-kilometres.

Zhangjiakou es un del cités del Olimpic Ludes del hiverne 2022 in Beijing.
Stefanie Gebauer

**Stefanie Gebauer**, nascet quam Stefanie, es un féminin politico Germania. Ella nascet in li annu 1980 in Staaken e es li candidate del partise Líber Electores in li electiones al federal presidente de Germania.

## Personal e professional vive
Inter 1983 e 1988 Stefanie Gebauer habitat con su genitores in China. Ella adultijat in Hennigsdorf e studiat teoretic fisica e astro-fisica in Berlin inter 1999 e 2006. Pos su studies Stefanie Gebauer laborat al universitá e fat su doctoratu in li annu 2013. Inter 2016 e 2021 ella laborat al German centre por aviation e spacie. Desde li annu 2021 Stefanie Gebauer labora quam expert por li fraction del partise Líber Electores in li parlament del país federal Brandenburgia.

Stefanie Gebauer es maritat e have un filia. Ella habita in Kremmen.

## Political cariera
* 2013-2015 Stefanie Gebauer esset membre del Cristan Democratic Union de Germania.
* 2014 Stefanie Gebauar es electet in li consilie municipal de Kremmen.
* 2019 Gebauer devenit presidente del consilie municipal de Kremmen.
* 2021 Stefanie Gebauer devenit membre del partise Líber Electores e candidat sin successe por li parlament de Germania.
* 2022 Stefanie Gebauer candidat por li partise Líber Electores al federal presidente de Germania.

## Ligamentes extern
* Internet-págine de Stefanie Gebauer
Hedwig Dohm

**Marianne Adelaide Hedwig Dohm** (nascet quam Marinna Adelaide Hedwig Schlesinger) esset un autoressa e political activista por li yures de féminas de Germania. Ella nascet li 20-im de septembre 1831 in Berlin e morit li 1-im de junio 1919 in Berlin. Hedwig Dohm esset unesim feminist teoreticas.

Hedwig Dohm maritat in li annu 1853 li chef-editor del satiric revue Kladderadatsch Ernst Dohm. Li cuple havet un filio e quar filias. Hedwig Dohm esset li ava de Katia Mann, qui devenit li marita del famosi german scritor Thomas Mann.

Hedwig Dohm publicat inter 1872 e 1876 quar feminist libres. In li annu 1873 quam unesim fémina ella demandat li yure por féminas electer in political electiones. Li cardinal tese de Hedwig Dohm esset que li diferent conduida del sexus es un consequentie del cultural pression e ne de un biological determination.

In li annu 1883 su marito Ernst Dohm morit. Hedwig Dohm scrit pluri novelles e romanes. Ella esset membre de diversi associationes por li yures de féminas. 

Hedwig Dohm esset pacifista e ella refusat li Unesim Guerre Mundal. Ella ancor vivet quande in li annu 1918 in Germania li yure de election por féminas in Germania devenit un realitá in Germania.
Thomas Mann

**Paul Thomas Mann** esset un famosi german autor. Il  nascet li 6-im de junio 1875 in Lübeck e morit li 12-im de august 1955 in Zúrich (Svissia). Thomas Mann ganiat in li annu 1929 li Nobel Premie de literatura.

Thomas Mann forlassat Germania pro li nationalsocialisme li annu 1933 e fugit a Svissia. Quande li Duesim Guerre Mundal comensat il translocat al Unit States de America, ma retornat a Svissia in li annu 1952.

In li annu 1905 Thomas Mann maritat Katia Pringsheim e li cuple havet six infantes. Su fratre es li anc famosi autor Heinrich Mann.

## Ovres
Thomas Mann scrit simbolic epic romanes e novellas.

Quelc famosi ovres
* 1901 Buddenbrocks
* 1902 Tonio Kröger
* 1911 Der Tod in Venedig
* 1924 Der Zauberberg
* 1930 Mario und der Zauberer (Novella)
* 1933-1943 Joseph und seine Brüder (quar romanes)
* 1947 Doktor Faustus
Heinrich Mann

**Luiz Heinrich Mann** esset un famosi german autor. Il  nascet li 27-im de marte 1871 in Lübeck e morit li 11-im de marte 1950 in Santa Monica, California (USA). Inter 1930 e 1933 Heinrich Mann esset presidente del Academie de artes de Prussia. Heinrich Mann esset li seniori fratre del famosi autor Thomas Mann.

Heinrich Mann esset un grand adversario del nationalsocialisme e del militarisme. Su max famosi ovres es li romanes Professor Unrat oder Das Ende eines Tyrannen (1905) e Der Untertan (1918).

Heinrich Mann forlassat Germania pro li nationalsocialisme li annu 1933 e fugit a Francia. In li annu 1940 Heinrich Mann via Hispania e Portugal al Unit States de America. Il morit li 11-im de marte 1950 in Santa Monica (USA).

In li annu 1914 Heinrich Mann maritat li actoressa *Maria Kanová* Li cuple have un filia Leonie Mann e divorciat in li annu 1930. In li annu 1939 Heinrich Mann maritat Nelly Kröger.

## Ovres
* 1891 Haltlos.
* 1894 In einer Familie. 
* 1897 Das Wunderbare und andere Novellen. 
* 1898 Ein Verbrechen und andere Geschichten (Novellas).
* 1900 Im Schlaraffenland.
* 1903 Die Göttinnen oder Die drei Romane der Herzogin von Assy. (Trilogie).
* 1903 Die Jagd nach Liebe. 
* 1904 Pippo Spano. (Novella)
* 1905 Flöten und Dolche. 
* 1905 Professor Unrat oder Das Ende eines Tyrannen. (anc Der Blaue Engel).
* 1906 Stürmische Morgen. (Novellas).
* 1906 Mnais und Ginevra. 
* 1907 Zwischen den Rassen. 
* 1909 Die kleine Stadt. 
* 1910 Das Herz. (Novellas).
* 1910 Die Unschuldige. 
* 1911 Die Rückkehr vom Hades. Novellas-
* 1912 Die große Liebe. 
* 1913 Madame Legros.
* 1917 Bunte Gesellschaft. 1917 (Novellas).
* 1917 Brabach. 
* 1917 Die Armen. (Duesim parte del Kaiserreich-Trilogie).
* 1918 Der Untertan. (Unesim parte del Kaiserreich-Trilogie) 
* 1919 Der Weg zur Macht. 
* 1920 Die Ehrgeizige. 1920 (Novella).
* 1921 Die Tote und andere Novellen. 
* 1923 Diktatur der Vernunft. 
* 1924 Abrechnungen. Sieben Novellen. 
* 1924 Vereinigte Staaten von Europa. 
* 1925 Der Jüngling. 1924 (Novellas).
* 1925 Der Kopf. (Triesim parte del Kaiserreich-Trilogie).
* 1927 Mutter Marie. 
* 1928 Eugénie oder Die Bürgerzeit.
* 1929 Sie sind jung. (Novellas).
* 1930 Die große Sache. 
* 1932 Ein ernstes Leben. 
* 1932 Die Welt der Herzen. (Novellas).
* 1933 Der Haß. Deutsche Zeitgeschichte. 
* 1935 Die Jugend des Königs Henri Quatre. 
* 1938 Die Vollendung des Königs Henri Quatre. 
* 1942 Lidice. 
* 1948 Die traurige Geschichte von Friedrich dem Großen. (Fragment).
* 1949 Der Atem.
Java

**Java** es un insul in li Indian Ocean. It apartene a Indonesia. 

Java havt 156.391.145 (2023) e un area de 126.700 quadrat-kilometres. It es situat in li Indian Ocean. Java es li max populosi insul in li munde. Li insul Java have un longore de 1062 kilometres e un largore de 199 kilometres.

Jakarta (li cité capital de Indonesia)  es situat sur li insul Java.

Hay six provincias in Java : 

* Banten
* Provincia Jakarta
* West Java
* Central Java
* Yogyakarta
* Ost Java
Yogyakarta

**Yogyakarta** es un cité in Indonesia.  It es situat sur li insul Java e li cité capital de Provincia de Yogyakarta.

Yogyakarta esset fundat in 7 Octobre 1756 de Prince Mangkubumi.

It esset anc li cité capital de Indonesia desde li annu 1946 til 1948 durant li Indonesian Revolution.

Yogyakarta es un populari destination pro que it have mult historic loces : 

* Malioboro strada
* Yogyakarta Palace (Kraton)
* Yogyakarta Monument (Tugu)
* Muséo de Forteresse Vredeburg
* Beringharjo Mercate

Ti  cité consiste ex 14 districtes : Danurejan, Gedongtengen, Gondokusuman, Gondomanan, Jetis, Kotagede, Kraton, Mantrijeron, Mergangsan, Ngampilan, Pakualaman, Tegalrejo, Umbulharjo, Wirobrajan
Yelyzaveta Yasko

**Yelyzaveta "Lisa" Oleksiyivna Yasko** (Єлизавета Ясько) es un féminin politico e producente de filmes de Ukraina. Ella nascet in li 17-im de octobre 1990 in Kiev e es desde li annu 2019 membre del parlament de Ukraina Verkhovna Rada. Yelyzaveta Yasko es un membre del partise Servitor del Popul. 

## Personal e professional vive
Yelyzaveta Yasko studiat political scientie in Kiev. Inter 2014 e 2016 ella esset project director del PR & GR agency CFC Consulting e Ukraine Crisis Media Center. Lisa Yasko coordinat diversi cultural political evenimentes. Ella anc studiat e habitat in Reyatu Unit.

## Political cariera
* 2019 Lisa Yasko es electet in li parlament de Ukraina Verkhochna Rada por li partise Servitor del Popul.
* 2019-2021 Yelyzaveta Yasko esset chef del delegation de Ukraina in li parlament del Consilie de Europa.